CELEX: 62006CA0275
Language: sl
Date: 2008-01-29 00:00:00
Title: Zadeva C-275/06: Sodba Sodišča (veliki senat) z dne 29. januarja 2008 (predlog za sprejetje predhodne odločbe Juzgado de lo Mercantil n° 5 de Madrid – Španija) – Productores de Música de España (Promusicae) proti Telefónica de España SAU (Informacijska družba – Obveznosti ponudnikov storitev – Hranjenje in razkritje določenih podatkov o prometu – Obveznost razkritja – Omejitve – Varstvo zaupnosti elektronskih komunikacij – Skladnost z varstvom avtorske in sorodnih pravic – Pravica do učinkovitega varstva intelektualne lastnine)

8.3.2008   
            
            
               SL
            
            
               Uradni list Evropske unije
            
            
               C 64/9
            
         Sodba Sodišča (veliki senat) z dne 29. januarja 2008 (predlog za sprejetje predhodne odločbe Juzgado de lo Mercantil no 5 de Madrid – Španija) – Productores de Música de España (Promusicae) proti Telefónica de España SAU
   (Zadeva C-275/06) (1)
   
   (Informacijska družba - Obveznosti ponudnikov storitev - Hranjenje in razkritje določenih podatkov o prometu - Obveznost razkritja - Omejitve - Varstvo zaupnosti elektronskih komunikacij - Skladnost z varstvom avtorske in sorodnih pravic - Pravica do učinkovitega varstva intelektualne lastnine)
   (2008/C 64/12)
   Jezik postopka: španščina
   Predložitveno sodišče
   Juzgado de lo Mercantil no 5 de Madrid
   Stranki v postopku v glavni stvari
   
      Tožeča stranka: Productores de Música de España (Promusicae)
   
      Tožena stranka: Telefónica de España SAU
   Predmet
   Predlog za sprejetje predhodne odločbe – Juzgado de lo Mercantil – Razlaga členov 15(2) in 18 Direktive 2000/31/ES Evropskega parlamenta in Sveta z dne 8. junija 2000 o nekaterih pravnih vidikih storitev informacijske družbe, zlasti elektronskega poslovanja na notranjem trgu (UL L 178, str. 1), člena 8(1) in (2) Direktive 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi (UL L 167, str. 10) in člena 8 Direktive Evropskega parlamenta in Sveta 2004/48/ES z dne 29. aprila 2004 o uveljavljanju pravic intelektualne lastnine (UL L 157, str. 45) – Ravnanje s podatki, ki so nastali s komunikacijami med opravljanjem storitev informacijske družbe – Obveznost operaterjev elektronskih komunikacijskih omrežij in storitev, ponudnikov dostopa do telekomunikacijskega omrežja in ponudnikov storitev za sprejemanje, hrambo in dajanje na razpolago navedenih podatkov – Izključitev civilnih postopkov.
   Izrek
   Direktive 2000/31/ES Evropskega parlamenta in Sveta z dne 8. junija 2000 o nekaterih pravnih vidikih storitev informacijske družbe, zlasti elektronskega poslovanja na notranjem trgu (Direktiva o elektronskem poslovanju), 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi, 2004/48/ES Evropskega parlamenta in Sveta z dne 29. aprila 2004 o uveljavljanju pravic intelektualne lastnine in 2002/58/ES Evropskega parlamenta in Sveta z dne 12. julija 2002 o obdelavi osebnih podatkov in varstvu zasebnosti na področju elektronskih komunikacij (Direktiva o zasebnem življenju in elektronskih komunikacijah) državam članicam ne nalagajo, da v primeru, kot je ta v postopku v glavni stvari, določijo obveznost posredovanja osebnih podatkov, da bi se zagotovilo učinkovito varstvo avtorske pravice v okviru civilnega sodnega postopka. Vendar pa pravo Skupnosti od navedenih držav zahteva, da ob prenosu teh direktiv pazijo, da se oprejo na takšno razlago teh direktiv, ki omogoča zagotovitev pravilnega ravnovesja med temeljnimi pravicami, varovanimi s pravnim redom Skupnosti. Ob uporabi ukrepov za prenos navedenih direktiv morajo organi in sodišča držav članic ne zgolj razlagati nacionalno pravo v skladu s temi direktivami, temveč tudi paziti, da se ne oprejo na tako razlago teh direktiv, ki bi bila v nasprotju s temeljnimi pravicami ali z drugimi splošnimi načeli prava Skupnosti, kot je načelo sorazmernosti.
   
      (1)  UL C 212, 2.9.2006.